**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR. \_\_\_\_\_\_ / 2023**

**pentru modificarea Hotărârii Consiliului Județean Satu Mare nr.122/2021**

**privind** **înfiinţarea** **Centrului** **de îngrijire și asistență pentru persoane adulte** **cu dizabilități**

**,, Sf Ana” Carei, ca serviciu social de tip rezidențial, fără personalitate juridică, în structura Direcției** **Generale de Asistență Socială și Protecția Copilului a județului Satu Mare,**

**cod serviciu social 8790 CR-D-I, prin restructurarea Centrului de îngrijire și asistență pentru persoanele cu handicap mintal ,, Sf Ana ” Carei, cu modificările și completările ulterioare**

#### Consiliul Judeţean Satu Mare,

#### având în vedere Referatul de aprobare nr. \_\_\_\_\_\_/\_\_\_\_\_\_2023 al preşedintelui Consiliului Judeţean Satu Mare, anexat prezentului proiect de hotărâre,

raportat la Hotărârea Consiliului Județean Satu Mare nr.122/2021 privind înfiinţarea Centrului de îngrijire și asistență pentru persoane adulte cu dizabilități “ Sf Ana” Carei, ca serviciu social de tip rezidențial, fără personalitate juridică, în structura Direcției Generale de Asistență Socială și Protecția Copilului a județului Satu Mare, cod serviciu social 8790- CR-D-I, prin restructurarea Centrului de îngrijire și asistență pentru persoanele cu handicap mintal “ Sf Ana ” Carei, cu modificările și completările ulterioare,

luând în considerare:

- Nota de fundamentare nr. 45290/10.05.2023, înaintată prin adresa nr. 45418/10.05.2023 a Direcției Generale de Asistență Socială și Protecția Copilului a județului Satu Mare, pentru modificarea Hotărârii Consiliului Județean Satu Mare nr.122/2021 privind înfiinţarea Centrului de îngrijire și asistență pentru persoane adulte cu dizabilități “ Sf Ana” Carei, ca serviciu social de tip rezidențial, fără personalitate juridică, în structura Direcției Generale de Asistență Socială și Protecția Copilului a județului Satu Mare, cod serviciu social 8790- CR-D-I, prin restructurarea Centrului de îngrijire și asistență pentru persoanele cu handicap mintal “ Sf Ana ” Carei, înregistrată la Consiliul Județean Satu Mare sub nr. 10812/10.05.2023,

- licențierea Centrului de îngrijire și asistență pentru persoane adulte cu dizabilități sub denumirea “ ***Sfânta Ana ” Carei,*** conform Licenței de funcționare seria LF nr.0000272 din data de 05.01.2023,

în conformitate cu:

prevederile art.51\* alin.(1), alin.(3) lit.d), alin.(4) și alin.(6) lit. a) din Legea nr.448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare, coroborate cu Metodologia de elaborare a planului de restructurare a centrelor rezidenţiale pentru persoanele adulte cu handicap, aprobată prin Decizia Autorității Naționale pentru Persoanele cu Dizabilități nr.878/2018;

* prevederile art.2 alineatele (1) și (2) și art.3 alineatele (1) și (2) din H.G. nr. 867/2015

pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare;

* prevederile Anexei 1-*Standarde specifice minime obligatorii de calitate pentru servicii*

*sociale cu cazare de tip Centru de abilitare şi reabilitare pentru persoane adulte cu dizabilităţi, Centru pentru viaţă independentă pentru persoane adulte cu dizabilităţi, Centru de îngrijire şi asistenţă pentru persoane adulte cu dizabilităţi -* la Ordinul MMJS nr. 82/2019,

* prevederile art.10 lit.c) pct.2 din Anexa.1 - *Regulamentul-cadru de organizare şi*

*funcţionare al Direcţiei generale de asistenţă socială şi protecţia copilului*, aprobat prin H.G. nr.797/2017, cu modificările și completările ulterioare;

* prevederile art. 173 alin. (1) lit.a) și d), alin. (2) lit.c) și alin.5 lit.b) din O.U.G. nr.57/2019

privind Codul administrativ, cu modificările și completările ulterioare,

în temeiul prevederilor art.182 alin. (1) și ale art.196 alin.(1) lit.a) din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂŞTE :**

**Art.I**  **(1) Se aprobă modificarea art. 2 din Anexa nr.2** **– Regulament de organizare și funcționare al serviciului social de tip rezidențial Centrul de îngrijire și asistență pentru persoane adulte cu dizabilități** “ ***Sf Ana ” Carei -*  la Hotărârea Consiliului Județean Satu Mare nr.122/2021,** cu modificările și completările ulterioare și va avea următorul cuprins:

,, Art.2. Identificarea serviciului social

*Serviciul social* ***Centru de îngrijire și asistență pentru persoane adulte cu*** ***dizabilități*** “***Sfânta Ana” Carei,*** *cod serviciu social 8790 CR-D-I, cu sediul în localitatea Carei, str Tireamului nr.14, județul Satu Mare, imobil înscris în CF nr.109083 Carei, este înființat și administrat de furnizorul de servicii sociale Direcția Generală de Asistență Socială și Protecția Copilului a județului Satu Mare, acreditat conform Certificatului de acreditare seria AF, nr.000809/10.04.2015,* ***deține Licența de funcționare seria LF nr.0000272 din data de 05.01.2023.*** *”****;***

**(2) Se aprobă modificarea art.8 din Anexa nr.2 – Regulament de organizare și funcționare al serviciului social de tip rezidențial Centrul de îngrijire și asistență pentru persoane adulte cu dizabilități** “ ***Sf Ana ” Carei -*  la Hotărârea Consiliului Județean Satu Mare nr.122/2021,** cu modificările și completările ulterioare și va avea următorul cuprins:

*Art.8* ***Structura organizatorică, numărul de posturi și categoriile de personal***

*„Serviciul social* ***Centrul de îngrijire și asistență pentru persoane adulte cu dizabilități***

**“** ***Sfânta Ana” Carei,*** *funcționează cu un număr de 57 angajați*

1. ***personal de conducere – 1 șef centru***
2. ***personal de specialitate de îngrijire și asistență – 38***
3. ***personal cu funcții administrative, gospodărire, întreținere-reparații, deservire – 18***
4. ***voluntari,*** *cu respectarea legislației în domeniul voluntaritului. Numărul voluntarilor este variabil, la data întocmirii ROF centrul nu are voluntari.*

**Art.II.** Având în vedere modificările de la Art.I din prezenta, **Anexa 2** - Regulament de organizare și funcționare al serviciului social de tip rezidențial Centrul de îngrijire și asistență pentru persoane adulte cu dizabilități “ Sf Ana ” Carei - la Hotărârea Consiliului Județean Satu Mare nr.122/2021, cu modificările și completările ulterioare, se modifică corespunzător și **se înlocuiește cu Anexa** care face parte integrantă din prezenta.

**Art.III.** Cu ducerea la îndeplinire a prezentei se încredințează Direcția Generală de Asistență Socială și Protecția Copilului a județului Satu Mare.

**Art.IV.** Prezenta hotărâre se comunică cu Direcția Generală de Asistență Socială și Protecția Copilului a județului Satu Mare și cu Compartimentul Autoritate Tutelară din cadrul aparatului de specialitate al Consiliului Județean Satu Mare.

Satu Mare, la \_\_\_\_\_\_\_\_\_ 2023

**INIŢIATOR: AVIZEAZĂ**

**PREŞEDINTE,** **SECRETAR GENERAL AL JUDEȚULUI,**

Pataki Csaba Crasnai Mihaela Elena-Ana

Red/tehn./G.L.A/5 ex.